  Анжелика Тихонова корреспондент Удмуртиысь вить спортсменъёс 2019-2020-тӥ аръёсы биатлонъя дунневыл кубоклэн вакытэзлы валтӥсь командаосын дасяськозы. Со сярысь Россысь биатлонистъёслэн союззылэн пресс-службаез ивортэ. Россиысь биатлонистъёслэн союззылэн кивалтэтэз ӵошатсконъёслы дасяськыны валтӥсь но резерв командаосы пырисьёсын лыдметэз Россиысь спортъя министерствоен огкылэ вуыса юнматӥз ини. Удмуртиысь Александр Поварницын но Ульяна Кайшева ӵошатсконъёслы валтӥсь командаосын дасяськозы. Нош Ильназ Мухамедзянов, Валерия Васнецова но Кристина Егорова – резерв командаосын. Спортсменъёслэн нырысетӥ сборзы 14-тӥ куартолэзе Алтай шаерын кутскоз. Тодэ вайытом, Россиысь спортъя министр Дышетскисьёслэн тол спартакиадаязы кыкетӥ инты басьтэм Удмуртиысь спортсменъёсты пусйиз.  Тегъёс: Спорт Биатлон Удмуртия Россия УльянаКайшева АлександрПоварницын  